Geraldine Chaplin
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskuespillere
Geraldine Chaplin er en britisk-amerikansk skuespiller. Hun er datter av Charlie Chaplin og datterdatter av Eugene O'Neill, og vokste opp i USA og Sveits.
Chaplin medvirket som barn i Limelight (Rampelys, 1952) i regi av sin far, og hun har siden hatt en variert internasjonal filmkarriere. Blant mange filmer kan nevnes Doctor Zhivago (1966), hvor hun spilte Zhivagos hustru, The Three Musketeers (1973; med oppfølgere), Agatha Christie-filmatiseringen The Mirror Crack'd (Mord som medisin, 1980) og White Mischief (1987).Hun har hatt biroller i Richard Attenboroughs Chaplin (1992), hvor hun spilte sin egen farmor, og i Pedro Almodóvars Hable con ella (Snakk til henne, 2002). Les mer i Store norske leksikon Film i Storbritannia